**27 iulie 2022**

**Comunicat de presă**

**238 participanţi la cursurile organizate de AJOFM Caraș-Severin în primul semestru al anului 2022**

În primul semestru al anului 2022, Agenţia Județeană pentru Ocuparea Forţei de Muncă Caraș-Severin a cuprins în programele de formare profesională organizate prin intermediul centrelor regionale de formare profesională a adulţilor și a centrului propriu din cadrul Agenţiei, 238 persoane.

Dintre acestea, 199 sunt șomeri, iar 39 sunt persoane beneficiare de formare la locul de muncă prin programe de ucenicie.

În perioada de referinţă au fost organizate 11 programe de formare profesională gratuite, dintre care 7 programe de calificare/recalificare și 4 programe de iniţiere, perfecţionare sau specializare.

Structura participanților la cursuri pe niveluri de studii și categorii de vârstă arată astfel:

|  |  |  |
| --- | --- | --- |
| Structura pe nivel de studii a şomerilor participanţi la cursuri | Stoc la finele lunii de raportare | % |
| Total, din care: | 199 | 100 |
| Studii profesionale, liceale sau postliceale | 149 | 74,87 |
| Studii gimnaziale | 23 | 11,56 |
| Studii superioare | 15 | 7,54 |
| Mai puțin de 8 clase | 12 | 6,03 |

|  |  |  |
| --- | --- | --- |
| Structura pe categorii de vârstă a şomerilor participanţi la cursuri | Stoc la finele lunii de raportare | % |
| Total, din care: | 199 | 100 |
| < 25 ani | 57 | 28,64 |
| ntre 25 si 30 ani | 23 | 11,56 |
| Între 30 si 35 ani | 9 | 4,52 |
| Între 35 si 45 ani | 31 | 15,58 |
| Peste 45 ani | 79 | 39,70 |

Meseriile/ocupațiile, în funcție de numărul de participanți, pentru care s-au organizat programele de formare profesională gratuite pentru şomeri în perioada ianuarie - iunie 2022, sunt: competenţe antreprenoriale – 2, lucrator comercial – 2, competențe informatice, agent de securitate, inspector securitate și sănătate în muncă, ospătar (chelner)vânzător în unități de alimentație, femeie de serviciu, ajutor bucatar și îngrijitor spatii verzi

Mai multe informaţii privind stadiul realizării „Planului județean de formare profesională” al AJOFM Caraș-Severin sunt disponibile pe site-ul www.anofm.ro, la secțiunea AJOFM Caraș-Severin/Programe, Statistici. Prognoza cursurilor de formare profesionala poate fi regăsită la secţiunea “Persoane fizice/Cursuri de formare profesională”.

Agenția Județeană pentru Ocuparea Forței de Muncă Caraş-Severin